### | | | | --- | --- | | | | | --- | | **Byråd** 24. juni 2020 Sagsnr. 710-2018-38082 Dok.nr. 710-2020-178855 Sagsbehandler DPAKON | | 109.                Afrapportering i forbindelse med § 17, stk. 4-udvalgets ophør - Åbent

###

|  |  |
| --- | --- |
| Tidl. politisk behandling | § 17, stk. 4-udvalget, 13.05.20, pkt. 2 |
| Forventet sagsgang | TM-U, ØK, BY |
| Lovgrundlag | Lov om kommunernes styrelse § 17, stk. 4 |

###

**SAGENS INDHOLD**

Byrådet skal i denne sag orienteres om § 17, stk.
4-udvalgets aktiviteter og tage stilling til forslag
om udmøntning af puljer til miljøvenlig transport og CO2-reduktion
(A-237ny fra Budget 2019-22 og Kirsten Nilsson fra Budget 2020-23).

Byrådet besluttede 28. august 2018 at nedsætte et
midlertidigt § 17, stk. 4-udvalg, der skulle indsamle inspiration og komme med
anbefalinger til Byrådet vedrørende optimering og nytænkning af den kollektive
trafik, fremtidige miljøvenlige transportformer, brug af alternative brændsler
(el, brint og gas), fremme af cyklisme, forsøg med elcykler m.v.

§ 17, stk. 4-udvalget har i perioden 27. februar 2019 til
13. maj 2020 mødtes i alt ni gange, og har indstillet sine aktiviteter efter
sit seneste møde 13. maj 2020. Udvalgsmøderne har bestået af drøftelse af
konkrete tiltag og faglige oplæg, fra både medarbejdere i Teknik- og
Miljøforvaltningen og eksterne parter. Midttrafik gav eksempelvis i februar
2019 et oplæg om kollektiv trafik og mobilitet. Som led i oplægget præsenterede
Midttrafik sine erfaringer med omlægning og harmonisering af den kollektive
trafik i Randers Kommune. § 17, stk. 4-udvalget valgte på den baggrund at
indlede udarbejdelse af en kollektiv trafikplan i samarbejde med Midttrafik. En kollektiv trafikplan fastlægger minimumsstandarder for
betjeningen af kommunens byer og landsbyer, og sikrer mere ensartet betjening
indenfor bystørrelseskategorier. Den kollektive trafikplan blev godkendt
af Byrådet 26. maj 2020.

Udvalget har desuden drøftet den kollektive trafikdækning
til og fra [adresse]. I Budget 2020-23 afsatte Byrådet 400.000 kr.
over tre år til bedre kollektiv trafik til [adresse] (Peter Sørensen).
Forbedringerne vedrører primært en udvidet betjening på rute 314. Derudover
gennemføres der inden skolestart i august 2020 justeringer på skolebusruter på
hjemkørsler (ruterne 2, 5, 7 og 12).

Udvalget udarbejdede i juni 2019 et forslag til udmøntning
af budgetblok A-237ny (Budget 2019-22) til reduktion af CO2-udledningen på
transportområdet i [adresse]. Tiltagene omhandlede understøttelse af
el-delebilordninger, etablering af ladestandere til elbiler, udlån af elcykler
i samarbejde med lokale cykelhandlere og overgang til elbiler i den kommunale
bilflåde (udvalgets indstilling blev godkendt af Byrådet 25. juni 2019). I
bilag 1 ses status for implementeringen af disse tiltag.

I denne sag skal Byrådet tage stilling til yderligere
forslag fra § 17, stk. 4-udvalget, der skal reducere CO2 udledningen på
transportområdet:

·
disponering af yderligere midler til de offentlige delebiler

·
en toårig prøveperiode med Midttrafiks produkt, [adresse]

·
en etårig prøveperiode med Midttrafiks produkt, Flextur UNG

·
udvidelse af ordningen med udlån af elcykler

·
en forundersøgelse vedrørende implementering af
Ole Danielsen.

Det første forslag, som angår de offentlige delebiler,
skyldes, at driftsomkostningerne til tiltaget forventes at blive højere end
først antaget. En nærmere beskrivelse af alle forslag findes i bilag 2.

**VURDERING**

Vedlagte forslag anbefales af § 17, stk. 4-udvalget. Udvalget har
i deres anbefalinger lagt særlig vægt på projekter, der umiddelbart kan
realiseres. Teknik og Miljø vurderer, at de foreslåede projekter hver for sig
bidrager til at nedbringe CO2-udledningen på transportområdet i
Favrskov Kommune.

Det bemærkes, at Ole Danielsen, som trådte i kraft i
marts 2020, indfører krav om forberedelse til og/eller etablering af
ladestandere til elbiler i tilknytning til visse typer bygninger og
parkeringspladser. Forundersøgelsen skal være med til at afdække om
bekendtgørelsen medfører, at Favrskov Kommune har forpligtelser forbundet
hermed.

**ØKONOMI**

Byrådet oprettede som led i Budget 2019-22 en pulje på 1,15
mio. kr. til miljøvenlig transport og CO2-reduktion (A-237ny). Puljen indgik
desuden i Budget 2020-23 med 1,5 mio. kr. (Kirsten Nilsson), og vil blive fremsat igen
i forhandlingerne om Budget 2021-24. § 17, stk. 4-udvalget har varetaget en
rådgivende funktion i forhold til udmøntningen af de omtalte puljer.

Flere af de foreslåede tiltag vil medføre såvel anlægsudgifter som
driftsudgifter. Der skal inden forundersøgelsen vedrørende overgang til elbiler
i hjemmeplejen udføres en intern dataindsamling vedrørende kørselsbehov og
kørselsmønstre i hjemmeplejen. Der er i budget
2020-23 (Kirsten Nilsson) afsat 150.000 kr. til afledt drift.

Hvis Byrådet godkender § 17, stk. 4-udvalgets forslag, vil der i
blok Kirsten Nilsson fortsat være ikke-disponerede midler på ca. 700.000 kr. Det
foreslås, at Teknik- og Miljøudvalget fremadrettet behandler tiltag til
udmøntning af denne pulje.

**INDDRAGELSE**

§ 17, stk. 4-udvalget blev nedsat
med det formål at involvere interessenter uden for Byrådet i udarbejdelsen af
forslag til miljøvenlig transport, CO2-reduktion og bedre kollektiv transport.
Foruden politikere fra alle Byrådets partier, indgik repræsentanter for
Landsbyrådet, Ældrerådet for [adresse], [adresse], Forenede Danske
Elbilister og Danmarks Naturfredningsforening også i udvalget.

**INDSTILLING**

Direktøren for Teknik og Miljø indstiller til Byrådet:

1.
At § 17, stk. 4-udvalgets afrapportering tages til
efterretning

2.
At indstillingen fra § 17, stk. 4-udvalget om
iværksættelse af følgende tiltag inden for miljøvenlig transport og CO2-reduktion
i 2020 godkendes.

-
Disponering af yderligere midler til de offentlige delebiler

-      Et
toårigt forsøg med [adresse]

-      Et
etårigt forsøg med Flex UNG

-      Udvidelse
af ordningen med udlån af elcykler

-      En
forundersøgelse vedrørende implementering af Ole Danielsen.

**BESLUTNING**

***Teknik- og Miljøudvalget, 11. juni 2020:***

Fraværende:Ingen

Indstilles godkendt. Forvaltningen anmodes om at afsøge
muligheden for at supplere ordningen med udlån af elcykler med yderligere
elladcykler til korttidsudlån.

***Økonomiudvalget, 16. juni 2020:***

Fraværende:Ingen

Indstillingen fra Teknik- og Miljøudvalget indstilles
godkendt.

**Bilag**

|  |  |
| --- | --- |
| Status for tiltag til CO2 reduktion på transportområdet vedtaget af Byrådet 25. juni 2019 (bilag 1) | 710-2020-154605 |
| Forslag til tiltag for CO2 reduktion på transportområdet (bilag 2) | 710-2020-154610 |